LG Optimus L7 II

LG Optimus L7 II je smartfón, ktorý navrhla a vyrába spoločnosť LG Electronics. Patrí do druhej generácie rady L. Operačný systém používa Android 4.1.2 Jelly Bean. Je to smartfón strednej triedy bez zvláštnych funkcií a má používateľské rozhranie Optimus.

Vybavený je dvojjadrovým procesorom Qualcomm MSM8225 Snapdragon Cortex-A5 s frekvenciou 1 GHz s 768 MB RAM a 4 GB vnútorného úložiska, ktoré je možné rozšíriť microSD kartou do 32 GB. Grafický procesor je Adreno 203.

Použitý displej je veľkosti 4,3 palcov, s rozlíšením 480x800 bodov (217 dpi), vyrobený IPS technológiou. Telefón je vybavený konektivitou Wi-Fi a Bluetooth a kapacita batérie je 2460 mAh.

 Zdroj 
 Špecifikácia na stránke gsmarena

Kategória:Mobilné telefóny LG